StudentWeb

**StudentWeb** er nettstedet der du registrerer deg som student, betaler semesteravgift, ser avsluttende karakter, og melder deg opp til undervisning og eksamen. Her kan du også be om begrunnelse for karakteren din, som er lurt å gjøre selv om du ikke skal klage og til tross for at det er litt skummelt at det teknisk sett heter å be om "klagebegrunnelse".

## Semesterregistrering

På starten av hvert semester, må studenter i Norge gå inn for å bekrefte at de skal fortsette med utdanningen sin. Men det kan for mange unge være litt forvirrende å møte på begrepene undervisningsmelding og vurderingsmelding. Her er derfor en liten avklaring av slik jeg har forstått det:

**Undervisningsmelding** gir deg rett til å delta i undervisningsaktivitetene som skjer på skolen, enten det er workshops, mindre innleveringer, forelesninger osv. Dette medfører også evt krav om oppmøte på disse aktivitetene, dersom det står om noe fraværsgrense i emneplanen. Enkelte universiteter tar opprop eller sender rundt en fraværsliste på forelesningene sine, der man må underskrive på at man har møtt opp.

**Vurderingsmelding** gir deg rett til å ta eksamen i faget. Lånekassen ser på hvor mange studiepoeng du har fått (altså om du har bestått faget) når de vurderer hvem de skal gi studielån til, og man får ikke studiepoeng uten å ha fått en karakter i faget.

**Semesterregistrering** er en avgift man må betale for å registrere at man er student og for å kunne ta eksamen. Som regel er størstedelen av denne kostnaden SiO medlemskap, men det kan evt også komme materialkostnader dersom lærerne fikser noe materialer eller verktøy for studentene (feks dersom du studerer keramikk, må du evt betale for leiren du skal modellere med her). I tillegg kan det komme enkelte kostnader som man kan velge om man vil betale eller ikke, slik som f.eks. studentenes internasjonale hjelpefond om jeg husker riktig. Studentappen (som vektere sjekker i tillegg til studentbilletten på kollektiv) ser på denne for å bekrefte at du er student.

Litt nysgjerrig på hva som skjer om man melder seg opp til enten bare undervisning eller eksamen. Tror det har noe med at enkelte ønsker bare å delta i undervisningen i tråd med en slags hospiteringsordning, mens andre ønsker å fullføre utdanningen på kortere tid ved å ta flere eksamener rett etter hverandre (litt som en privatist). Utenom dette er det å bare melde seg opp til eksamen for de som har bestått arbeidskrav, men ikke eksamen. Kanskje de strøk, var syke eller noe annet.

## Fullføre bachelorgraden på kortere tid

I noen tilfeller lar det seg gjøre å fullføre på to år, "men hva som er mulig varierer mellom lærestedene og de ulike utdanningene." Derfor må du "ta kontakt med [lærestedet] for å høre om hva som er mulig." Hør "med studieveileder i den utdanningen du får plass på om hva som er mulig." "Du må ta alle de samme fagene som en tre år lang bachelorgrad, (...) så det handler mest om du logistisk og praktisk får muligheten til å få tatt fagene du trenger." Det kan hende at noen fag tilbys annethvert semester, eller at det ikke er plass på noen av fagene akkurat da, osv. Du er selv ansvarlig "for å melde [deg] opp til emner hvor undervisning og eksamen ikke kolliderer."

"[Det kommer] garantert til å bli konflikter på eksamensdatoer, samt at du bare kan glemme de fleste forelesningene siden alt kolliderer. Realistisk sett må man bruke minst 2 år, og da blir det mye jobbing om du vil ha greie karakterer." "Det var en bruker på forumet en gang som angivelig tok 60 poeng i medisin og 30 poeng i jus på ett semester, så det kan jo være mulig å ta 180 poeng på et år. Ulempen er jo at det ikke er praktisk gjennomførbart med tanke på eksamensdatoer og bacheloroppgave. Du vil heller ikke få mye tid til å gjøre andre ting enn å studere hele det året. I tillegg vil du sannsynligvis gjøre det langt dårligere enn hvis du bruker opptil tre år. Fremtidige arbeidsgivere vil antakelig ikke synes at det er så imponerende å ha fullført en bachelor på ett år hvis du ender opp med et snitt på E." "Ta ett semester om gangen du, og så melder du deg på ekstra fag i samråd med veileder når du ser at dette ikke ble så utfordrende. Det er fordel å følge oppsatt studieløp, så rekker man å bli kjent med folk og bygge seg ett nettverk mens man studerer."

## Hospitering i høyere utdanning

"Hei! Jeg går studiespesialisering vg1, og lurer på om det er mulig og hospitere på høyskoler og universitet? Kan man eventuelt gjøre det 1. eller 2. året, eller må man isåfall gjøre det 3. året? Om det skulle være nødvendig å vite hvordan skole, så tenkte jeg på medisin i NTNU eller UiT, eller politihøyskolen i Kongsvinger eller Oslo." "Her anbefaler vi deg å ta kontakt med de enkelte skolene og høre om det kunne vært en mulighet for deg. Du kan også høre med rådgiver på skolen. Han/Henne kan også hjelpe deg med dette."

Hos en del universiteter er det mulig å søke seg inn til enkeltemner, istedetfor å ta hele graden.

## References

1. ↑ 1.0 1.1 StudentTorget: *De ulike veiene til en bachelorgrad*, 15. april 2016
2. ↑ Dagens Næringsliv: *- Hva med venner da, Ida?* av Anne Gunn Halvorsen
3. ↑ Ung.no: *Kan man ta en bachelorgrad på kortere tid?* fra gutt 18 år
4. ↑ Diskusjon.no: *Bachelor på et år - gjennomførbart?*, 2013
5. ↑ Ung.no: *Mulighet å hospitere på universiteter og høgskoler når jeg går studiespes?* fra jente 17 år
6. ↑ NTNU: *Hospitering ved NTNU*, januar 2022